Illum il-Kummissjoni ħadet passi biex tiżgura li s-self fl-ambitu tal-istrument ta' rkupru temporanju NextGenerationEU jiġi ffinanzjat bl-aktar termini vantaġġużi għall-Istati Membri tal-UE u għaċ-ċittadini tagħhom. Il-Kummissjoni se tuża strateġija ta' finanzjament diversifikata biex sal-2026 tiġġenera sa madwar €800 biljun fi prezzijiet kurrenti. Dan l-approċċ, li se jżomm konformi mal-aħjar prattiki tal-emittenti sovrani, se jippermetti lill-Kummissjoni tiġġenera l-volumi meħtieġa bla xkiel u b'manjiera effiċjenti. Barra minn hekk dan se jattira investituri lejn l-Ewropa u jsaħħaħ ir-rwol internazzjonali tal-euro. Johannes Hahn, il-Kummissarju responsabbli għall-Baġit u l-Amministrazzjoni, qal: “L-Istrument NextGenerationEU jirrappreżenta bidla radikali għas-swieq tal-kapital Ewropej. Illum qegħdin invaraw il-magna li se tippompja l-fjuwil li jħaddem in-NextGenerationEU. L-istrateġija ta' finanzjament se tħaddem is-self min-NextGenerationEU, biex b'hekk ikollna l-għodda kollha meħtieġa biex inniedu l-irkupru soċjali u ekonomiku u biex nippromwovu t-tkabbir ekoloġiku, diġitali u reżiljenti tagħna. Il-messaġġ huwa ċar: minnufih kif il-Kummissjoni tkun tista' tissellef legalment, ninsabu lesti biex nibdew!” Self għall-finanzjament tal-irkupru L-Istrument NextGenerationEU – li jinsab fil-qalba tar-rispons tal-UE għall-pandemija tal-coronavirus – se jiġi ffinanzjat b'self fis-swieq tal-kapital. Bejn illum u tmiem l-2026 se niġġeneraw madwar €800 biljun. Fuq medja dan se jittraduċi ruħu f'volumi ta' self ta' madwar EUR 150 biljun kull sena, li jfisser li l-UE se tkun waħda mill-akbar emittenti f'euro. Is-self kollu se jitħallas lura sal-2058. Filwaqt li l-Kummissjoni diġà ssellfet biex tappoġġa l-Istati Membri tal-UE kif ukoll pajjiżi terzi – il-volumi, il-frekwenza u l-kumplessità tas-self fl-ambitu tan-NextGenerationEU sejħu għal bidla fundamentali fl-approċċ għas-swieq tal-kapital. Strateġija ta' finanzjament diversifikata se twieġeb għal dawn il-bżonnijiet ġodda għal finanzjament. Din se tippermetti lill-Kummissjoni timmobilizza l-fondi kollha meta jkun hemm bżonnhom bl-aktar termini vantaġġużi għall-Istati Membri tal-UE u għaċ-ċittadini tagħhom. Strateġija ta' investiment diversifikata: daqqa t'għajn Strateġija ta' finanzjament diversifikata tlaqqa' l-użu ta' strumenti u tekniki ta' finanzjament differenti ma' komunikazzjoni miftuħa u trasparenti lill-parteċipanti fis-suq. L-istrateġija diversifikata tal-Kummissjoni b'rabta mal-finanzjament tlaqqa': L-operazzjonijiet tas-self se jitpoġġew f'qafas ta' governanza b'saħħtu, li se jiżgura li jiġu eżegwiti b'mod koerenti u konsistenti. F'din il-ħidma l-Kummissjoni se tissokta tikkoordina ma' emittenti oħra, fosthom l-Istati Membri tal-UE u emittenti supranazzjonali. Il-valur miżjud ta' strateġija ta' finanzjament diversifikata L-istrateġija ta' finanzjament diversifikata se tgħin lill-Kummissjoni tikseb żewġ objettivi ewlenin: li jiġu indirizzati l-bżonnijiet ta' finanzjament tan-NextGenerationEU bil-livelli baxxi mixtieqa f'dawk li huma kost u riskju ta' eżekuzzjoni fl-interess tal-Istati Membri kollha tal-UE u taċ-ċittadini tagħhom: Il-passi li jmiss Wara l-pakkett tal-lum il-Kummissjoni se tipproċedi b'sensiela ta' passi biex tħaddem l-istrateġija ta' finanzjament diversifikata. Fosthom: Sfond NextGenerationEU L-Istrument NextGenerationEU jinsab fil-qalba tar-rispons tal-UE għall-kriżi tal-coronavirus u għandu l-għan li jappoġġa l-irkupru ekonomiku u jibni futur aktar ekoloġiku, aktar diġitali u aktar reżiljenti. L-UE qablet dwar dan l-istrument bħala parti mill-pakkett ta' stimolu ta' aktar minn EUR 2 triljuni (fi prezzijiet attwali) jew EUR 1.8 triljun (fi prezzijiet tal-2018), li jinkludi l-baġit fit-tul għall-2021-2027 ukoll. Il-qofol tan-NextGenerationEU huwa l-Faċilità għall-Irkupru u r-Reżiljenza - strument li jagħmel għotjiet u self li jappoġġaw ir-riformi u l-investimenti fl-Istati Membri tal-UE b'valur ta' EUR 723.8 biljun fi prezzijiet attwali. Barra minn hekk, in-NextGenerationEU se jsaħħaħ diversi programmi tal-UE. Biex tiffinanzja n-NextGenerationEU, l-UE se tissellef mis-swieq tal-kapital. Il-ħlas lura se jsir fuq medda twila ta' żmien, sal-2058. Dan se jevita pressjoni immedjata fuq il-finanzi nazzjonali tal-Istati Membri u jippermetti lill-Istati Membri tal-UE jiffokaw l-isforzi tagħhom fuq l-irkupru. Biex tgħin fil-ħlas lura tas-self, l-UE se tipprova tintroduċi riżorsi proprji ġodda (jew sorsi ta' dħul) fil-baġit tal-UE, li jiżdiedu ma' dawk li diġà jeżistu. L-UE bħala mutwatarja Il-Kummissjoni Ewropea, f'isem l-UE, hija parteċipanta stabbilita sew fis-swieq tal-kapital. Fuq perjodu ta' 40 sena l-Kummissjoni Ewropea mexxiet diversi programmi ta' self biex tappoġġa lill-Istati Membri tal-UE u lil pajjiżi terzi. Is-sena li għaddiet, il-Kummissjoni bdiet ukoll tissellef għax-SURE – l-istrument ta' mhux aktar minn EUR 100 biljun – biex tgħin fil-ħarsien tal-impjiegi u żżomm in-nies jaħdmu. Sal-lum tliet kwarti mill-fondi tal-EU SURE ġew iġġenerati f'sitt ħarġiet ta' suċċess kbir, li għamilha possibbli li tiffinanzja self lill-Istati Membri b'termini vantaġġużi. Dawn l-operazzjonijiet kollha ta' self kienu ffinanzjati fuq bażi back-to-back, l-aktar permezz ta' ħruġ ta' bonds sindakati. Għal aktar informazzjoni Mistoqsijiet u Tweġibiet Is-sit web tal-UE bħala mutwatarja L-UE bħala mutwatarja - Relazzjonijiet mal-Investituri Skedi informattivi Atti legali Preżentazzjoni għall-investituri